Ոչ միայն տաղանդավոր էր, այլև որոշել էր դաշնամուրն իր ամբողջ կյանքի ուղեկիցը դարձնել: Ամենաշատը սիրում էր Ռախմանինով, Բորոդին և Չայկովսկի: Ամեն անգամ տանը մենակ մնալիս, երբ միայն իր ու գրկում հաճույքով գալարվող կատվի համար էր նվագում, ընտրում էր այդ կոմպոզիտորների գործերից: Բայց հյուրերի համար բոլորովին այլ երաժշտություն էր նախընտրում: Պետական պաշտոնյաների, գործարարների և նրանց նուրբ կանանց համար նվագում էր Բախ, Բեթհովեն, Մոցարտ, Շուման և հատկապես Վագներ: